**Csatlakozási kérelem**

**Kitöltési segédlet**

[**https://e-egeszsegugy.gov.hu/ekapu**](https://e-egeszsegugy.gov.hu/ekapu)

A 2017. júniusában küldött **eSZIG olvasóhoz kapcsolódó adatbekérésben megadott adatok automatikusan feltöltésre kerülnek**, ezen adatokat módosítani nem szükséges.

Azon szolgáltatók esetében, ahol nem történt adatszolgáltatás ezen adatok kitöltését kérjük.

**I.Regisztráció:**

A regisztráció során Csatlakozó Adatkezelőnek meg kell adnia a **Nyilvántartó hatóságot**, amelyet legördülő menüből lehet kiválasztani.

* **Gyógyszertárak esetében: OGYEI**
* **Intézmények, háziorvosok esetében: OTH**

**Intézmény azonosító:** A működési engedélyen szereplő egyedi azonosító szám. Az egyedi azonosító szám megadását követően **„A kiválasztott intézmény”** neve megjelenik.

Az űrlapon a **közhiteles forrásból** származó adatok nem módosíthatóak. Amennyiben ezek közt hibát fedez fel, azt köteles a nyilvántartást vezető szerv felé jelezni, és ezt a javítási kérelmet kérjük, hogy elektronikus úton továbbítsák részünkre a csatlakozas.eeszt@aeek.hu e-mail címre.

**E-mail cím megadása:** Olyan e-mail cím megadása szükséges, amely **napi szinten használatos** és **ellenőrizhető**, mert a következő lépésben egy megerősítő e-mail érkezik rá, amelyben jelölt linkre kattintva indítható meg a csatlakozási nyilatkozat kitöltése.

**Ellenőrző kód megadása:** Kérjük, hogy a képen olvasható kódot megadni szíveskedjék.



**I.1. Regisztráció elküldése:**

A regisztráció következő lépéseként egy üzenetet küldünk a megadott e-mail címre, amelyben meg kell erősíteni a regisztrációt az e-mail üzenetben található linkre kattintva.



**I.2. Új jelszó megadása:**

Ezt követően, a megjelenő ablakban meg kell adni az *account*hoz (fiók) tartozó új jelszót.

A kék sávban található jelszószabályt kell alkalmazni: „A jelszónak **legalább 8 karakter** hosszúnak kell lennie, és tartalmaznia kell legalább **egy kis-, egy nagybetűt**, illetve **egy számjegyet**. A jelszó **NEM tartalmazhat ékezetes karaktereket.**”



**II. Csatlakozási kérelem kitöltése:**

A „Csatlakozási kérelem” kitöltése linkre kattintva megkezdheti a kérelem kitöltését.





Az előre kitöltött adatok az első 3 sorban NEM módosíthatóak, ezeket az űrlap közhiteles forrásból automatikusan beemeli.

Az űrlapon a **közhiteles forrásból** származó adatok nem módosíthatóak. Amennyiben ezek közt hibát fedez fel, azt köteles a nyilvántartást vezető szerv felé jelezni, és a javítást megküldeni részünkre a csatlakozas.eeszt@aeek.hu e-mail címre.

A következő mezők értelem szerűen kötelezően kitöltendők.

A kitöltést súgó mezők segítik:







A **„szoftver verziószáma”** mező kitöltése **nem kötelező.**

****

**„Az intézményi EESZT jogosultság adminisztrátor”** intézmény esetében lehet **egészségügyi szakdolgozó** (ebben az esetben **kötelező az Alapnyilvántartási szám**ot megadni) és **nem egészségügyi szakdolgozó is,** ebben az esetben a természetes azonosító adatokat szükséges rögzíteni (például informatikai támogató, adatvédelmi felelős, jogász). **Amennyiben külső partnert vesz igénybe** (például szállító, külső üzemeltető) akkor **javasoljuk a köztük levő viszony rögzítése érdekében meghatalmazást használni**. (A meghatalmazáshoz kapcsolódó sablon dokumentumot az eKapu felületén tudja letölteni.)

**Háziorvos**i praxis esetén **„Az intézményi EESZT jogosultság adminisztrátor adatai” mező kitöltése során** feltétlenül a **háziorvos adatait szükséges megadni, vagy a fent említett lehetőségből választva külső partner segítségét is igénybe lehet venni, itt is javasolva, hogy a meghatalmazotti viszony rögzítésre kerüljön.**

****

**Minden oldal alján két gomb található**

A **„Piszkozat mentése” gomb**bal a kérelem aktuális állapota elmenthető és bármikor vissza lehet hozzá térni a kitöltéshez. Piszkozat mentése esetén ha rossz adatot jelez a rendszer, a piszkozat mentése előtt azt javítani vagy törölni szükséges. A rossz adatra piros színnel jelez a rendszer.

A gombra kattintva a kérelem véglegesítésre kerül, megjelenik rajta egy vonalkód és nyomtatható formába kerül.

A PDF generálásánál az alábbi üzenetet fogja megkapni:



Ez alapján a kérelmet ki kell nyomtatni, ezt követően a csatlakozó egészségügyi szolgáltató aláírásra jogosult vezetőjével cégszerűen alá kell íratni majd a szükséges mellékletekkel együtt (lásd 1. számú mellékletek) egy példányban a megadott postafiók címre szükséges elpostázni. Kérjük, hogy a borítékon feltüntetésre kerüljön az alábbi szöveg:

**EESZT csatlakozás**

**Postacím:**

**1525 Budapest 114. Pf.: 32.**

**Technikai jellegű kérdések esetén, kérjük, forduljanak kollégáinkhoz az alábbi elérhetőségek egyikén:**

**csatlakozas.eeszt@aeek.hu**

**06-1-920-1050**

1. számú melléklet: Aláírási jogosultság igazolásához kapcsolódó segédlet
2. számú melléklet: Az intézményi EESZT jogosultság adminisztrátorhoz kapcsolódó külső szervezeti meghatalmazásához kapcsolódó sablon